kardosdrur/scandi-wiki huggingface dataset:
Helle Klint Bentsen

Helle Margrethe Klint, gift Bentsen (født 23. september 1887 i København, død 23. juli 1969 i København) var en dansk billedhugger, gift med arkitekten Ivar Bentsen.

Helle Klint Bentsen var datter af bygningsingeniør, senere arkitekt Peder Vilhelm Jensen (Jensen Klint fra 10. november 1893) og Mathilde Caroline Pedersdatter og voksede dermed op i et miljø præget af kunsten. Hun lærte tegning og modellering hos faderen; herefter gennemgik hun i 7 måneder studier i Paris 1913 (på Akademiets stipendium) og på Kunstakademiet på billedhuggerskolen 1920. Hun var også i Holland og Belgien 1910, atter i Paris i 1926, i Tyskland 1928, Italien 1934, Holland, Belgien og Tyskland 1936. Hun giftede sig 20. august 1921 i København med Ivar Bentsen, der var elev af hendes fader.

Hendes naturalistiske skulpturer vidner om et afklaret, enkelt formsprog. Hun har som billedhugger primært koncentreret sig om det ikke alt for store format, nemlig portrætbuster og masker, og har udelukkende udstillet sådanne, f.eks. portrætbuster af Elof Risebye og Ivar Bentsen (begge udstillet 1927). Karakteristisk for hendes følsomme opfattelse af plastisk form er en maske i klæbersten på Statens Museum for Kunst (udstillet 1909; findes i gips i Aabenraa Museum).

Hun udstillede på Charlottenborg Forårsudstilling 1909-10, 1927-28, 1931, Kunstnernes Efterårsudstilling 1915, 1923, 1929, Kvindelige Kunstneres retrospektive Udstilling, København 1920 og på Billedhuggersammenslutningen 1933 og 1935.

Værker 
 Selvportræt (klæbersten, 1911, Statens Museum for Kunst)
 Maske (gips, erhvervet 1920, Aabenraa Museum)
 Portræt af Elof Risebye (cement, udstillet 1927)
 Portræt af Ivar Bentsen (plastelina, udstillet 1927)
 Korsfæstelsesgruppe med vinranke (træ, Grundtvigskirken, modelleret efter tegning af P.V. Jensen Klint, derefter skåret i træ af en billedskærer)

Kilder 
 "Helle Klint Bentsen", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Dorthe Falcon Møller, "Helle Klint Bentsen", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 
 

Billedhuggere fra Danmark
Danskere i 1900-tallet
Personer fra København
Helle
Rutherford

Rutherford har flere betydninger:

Personer med efternavnet Rutherford 
 Daniel Rutherford – skotsk kemiker og fysiker som er mest kendt for opdagelsen af nitrogen
 Ernest Rutherford – newzealandsk-engelsk kemiker og fysiker, kendt som "kernefysikkens fader"
 Margaret Rutherford – engelsk skuespillerinde
 Mike Rutherford – engelsk musiker, kendt som medlem af Genesis og Mike & the Mechanics
 Shannon Rutherford – fiktiv person i tv-serien Lost, spillet af Maggie Grace

Steder i USA 
 Rutherford, Californien – by i Californien
 Rutherford AVA – californisk vindistrikt omkring Rutherford
 Rutherford, New Jersey – by i New Jersey
 East Rutherford – by i New Jersey, nordøst for Rutherford
 Rutherford, Pennsylvania – by i Pennsylvania
 Rutherford County, North Carolina – amt i North Carolina
 Rutherford County, Tennessee – amt i Tennessee

Andet 
 Rutherford B. Hayes – USA's præsident 1877-81
 Rutherfordium – grundstof opkaldt efter Ernest Rutherford
English Midlands

The English Midlands eller bare the Midlands er den centrale del af England i Storbritannien, og svarer nogenlunde til det historiske kongerige Mercia. Det grænser op til Wales, Sydengland, Nordengland og East Anglia. Den største by er Birmingham, som var vigtig under industrialiseringen i 1700- og 1800-tallet. Størstedelen af området er administreret som del af Government Office Regions i West Midlands og East Midlands, mens andre dele høre under Bedfordshire, Cambridgeshire, Peterborough, Oxfordshire, Gloucestershire og det nordlige Lincolnshire.

Byer 
 Alcester, Aldridge, Alfreton, Ashbourne, Ashby de la Zouch, Atherstone
 Banbury, Bedworth, Belper, Bewdley, Birmingham, Bloxwich, Boston, Bridgnorth, Bromsgrove, Brownhills, Burntwood, Burton upon Trent, Buxton
 Cannock, Chesterfield, Coalville, Corby, Coventry
 Darlaston, Derby, Droitwich, Dudley
 Eastwood, Evesham
 Gainsborough, Grantham, Glossop
 Halesowen, Hereford, Henley-in-Arden, Hinckley, Hucknall
 Kenilworth, Kettering, Kibworth Beauchamp, Kidderminster
 Leamington Spa, Leek, Leicester, Lichfield, Lincoln, Long Eaton, Loughborough, Ludlow, Lutterworth
 Malvern, Mansfield, Market Drayton, Market Harborough, Matlock
 Newark-on-Trent, Newcastle-under-Lyme, Northampton, Nottingham, Nuneaton
 Oldbury, Oswestry
 Redditch, Rothwell, Rugby, Rugeley, Rushden
 Shrewsbury, Skegness, Smethwick, Solihull, Stafford, Stamford, Stoke-on-Trent, Stone, Stourbridge, Stourport-on-Severn,  Stratford-on-Avon, Sutton Coldfield, Southam
 Tamworth, Telford, Tipton, Towcester
 Uttoxeter
 Walsall, Warwick, Wednesbury, Wellingborough, West Bromwich, Whitchurch, Wigston, Wolverhampton, Worcester

Se også
Nordengland
Sydengland

Eksterne henvisninger 
Officielt kort over Midlands, ODPM 
Touristinformation omkring Midlands 
Attraktioner i Midlands 

Englands geografi
Midtengland
Murfreesboro

Murfreesboro er navn på flere byer i USA:
 Murfreesboro, Arkansas
 Murfreesboro, North Carolina
 Murfreesboro, Tennessee
Hans Rostrup

Hans Rostrup (26. juli 1937 – 16. januar 2005) var en dansk skuespiller.

Han var søn af skuespilleren Blanche Funch og instruktøren Asmund Rostrup. Han fik sin uddannelse på Teaterdirektørforeningens elevskole fra 1958 til 1960.

Hans Rostrup var gift med Sus Rostrup sammen fik de to sønner.

Filmografi 
 Ung kærlighed (1958)
 Sommer i Tyrol (1964)
 Den forsvundne fuldmægtig (1971)
 Den korte sommer (1976)
 Rend mig i traditionerne (1979)
 Attentat (1980)

Eksterne henvisninger 
 
 

Skuespillere fra Danmark
Finn Arvé

Finn Arvé (født 13. marts 1953) er en dansk katolsk præst og tidligere skuespiller.

Han er født og opvokset på Vesterbro i København.

I 1975 kom han på Odense Teaters elevskole, og efter elevskolen kom han til København på Det ny Scala og Folketeatret. 

Arvé medvirkede op gennem 1980erne i enkelte film og TV-serier, før han i 1988 lagde skuespillerkarrieren på hylden for at hellige sig sine studier til præst i den katolske kirke. Han blev præsteviet i 1993 og har siden da fungeret som præst i bl.a. Maribo og Sønderborg.

Filmografi 
 Olsen bandens flugt over plankeværket (1981)
 Forræderne (1983)
 Kurt og Valde  (1983)

TV-serier 
 Antonsen (1984) afsnit 3

Referencer

Ekstern kilde/henvisning 
 

Skuespillere fra Danmark
Personer fra Vesterbro
Spillets regler

Spillets regler er en dansk film fra 2008.

Medvirkende 
Peter Gantzler
Henrik Prip
Stine Stengade
Niels Weyde
Signe Vaupel
Morten Aaskov Hemmingsen
Tina Gylling

Eksterne henvisninger 
 

Dramafilm fra Danmark
Danske film fra 2008
Karen-Lis Ahrenkiel

Karen-Lis Ahrenkiel (født 25. december 1943) er en dansk skuespillerinde.

Hun er mor til skuespillerinden Mette Maria Ahrenkiel. Hun er søster til skuespillerinden Kirsten Olesen.

Filmografi 
 Alle for én (2011)
 En kort, en lang (2001)
 Forræderne (1983)
 Kurt og Valde  (1983)

TV-serier 
 Rejseholdet (1983) afsnit 3
 Bryggeren (1996-1997) afsnit 7, 8 og 10
 Forbrydelsen (2007-2008) afsnit 17

Julekalendere 
 Hallo det er jul (1995)

Ekstern kilde/henvisning 
 

Skuespillere fra Danmark
Peter Rygaard

Peter Rygaard (født 13. december 1958) er en dansk selvlært skuespiller og tv-vært. Han har tidligere haft gør-det-selv programmet Rygaards Garage, og var en af værterne, da TV 2 lancerede kanalen TV 2 Fri. TV 2 valgte dog ikke at forlænge hans kontrakt efter 2013.

Han debuterede som skuespiller i 1985 i filmen Armors ark og har passet tankstationen i Kalvehave. I spillefilm og tv-serier har han mest haft biroller.

Ryaard har børnene Alexander, Vincent og Gustav.


Filmografi

TV og TV-serier

Julekalender 
 Gufol mysteriet (1997, 2004) – nisse

Tegnefilm 

 Robotter (2005) – Dørmand Tim

Tv-reklamer 

 for køkkener i selskab med Gordon Kennedy

Bibliografi 
 Kunsten at købe brugt bil (1997)

Referencer

Ekstern kilde/henvisning 
 

Skuespillere fra Danmark
Tv-værter fra Danmark
Peder Anker

Peder Anker (8. december 1749 – 10. december 1824) var en norsk godsejer og statsmand, bror til Bernt Anker. Han var Norges første statsminister fra den 18. november 1814 til den 1. juli 1822.

Han var søn af Christian Ancher (1711-1765) og Karen Elieson (1723-1806) og voksede op i Paléet på Christiania (i dag Oslo). Efter to års ophold på universitetet i København blev han sendt ud på en femårs rejse i udlandet sammen med sine brødre og deres fætre, Carsten og Peter Anker. Efter hjemkomsten blev han gift med Anna Elisabeth.

Fra 1772 opholdt han sig på gården Bogstad, som han udvidede til en storslået herregård.

Kilder 

 
 

Godsejere fra Norge
Norges statsministre i Stockholm
Personer i Norges historie
Danskere i 1700-tallet
Statsråder fra Norge 1814-1884
Eidsvollmænd
Storkors af Dannebrog
Nordmænd i 1800-tallet
Alumni fra Københavns Universitet
Datoparkering

Datoparkering er et parkeringssystem med parkeringstilladelse i kun den ene side af gaden. På lige datoer ud for lige husnumre, på ulige ud for ulige numre. 

Færdselsregler
Parkering
Sjavkat Mirzijajev

Sjavkat Miromonovitj Mirzijajev (; født 24. juli 1957 i Samarkand, Usbekiske SSR, Sovjetunionen) er en usbekisk politiker, der har været landets premierminister siden 2003. Efter præsidenten, Islam Karimovs, død blev Sjavkat Mirzijajev udnævnt som fungerende præsident for Usbekistan den 8. september 2016.

I oktober 2021 blev Shavkat Mirziyoyev genvalgt som præsident for Usbekistan.

Mirzijajev er uddannet ingeniør.

Han var guvernør i Dzjizzach fra 1996 til 2001 og i Samarkand fra 2001 til sin tiltræden som premierminister. På premierministerposten efterfulgte han Otkir Sultonov.

Referencer

Eksterne henvisninger 

Politikere fra Usbekistan
Personer fra Samarkand
Matthew Shepard

Matthew Wayne Shepard (1. december 1976 – 12. oktober 1998) var en 21-årig amerikansk studerende på University of Wyoming, som blev tortureret og myrdet nær Laramie, Wyoming i oktober 1998. Han blev angrebet natten mellem den 6. og 7. oktober og døde på Poudre Valley Hospital i Fort Collins, Colorado, den 12. oktober af alvorlige kvæstelser i hovedet.

Under retssagen udtalte vidner, at Shepard var blevet angrebet, fordi han var homoseksuel.

Mordet 
Kort efter midnat den 7. oktober 1998, mødte Matthew Shepard, Aaron McKinney og Russell Henderson på Fireside Lounge i Laramie, Wyoming. McKinney og Henderson havde tilbudt Shepard en tur i deres bil. Efter at han indrømmede, at han var homoseksuel, blev han røvet, pisket og tortureret, og bundet til et hegn, Shepard blev opdaget 18 timer senere af Aaron Kreifels, der oprindeligt forvekslede Shepard med et fugleskræmsel. Da han blev opdaget var han stadig i live i koma. 

Shepard havde lidt et brud på bagsiden af hovedet og foran hans højre øre. Han havde alvorlige hjerne skader, som der ramte hans krops evne til at regulere hans hjertefrekvenser, hans kropstemperatur og andre vitale funktioner. Der var også en halv rift omkring hans hoved, hans ansigt og hals. Hans skader blev vurderet som for svær for lægerne at operere.

Shepard genvandt aldrig bevidstheden, Han blev erklæret død klokken 00:53 den 12. oktober 1998 på Poudre Valley Hospital i Fort Collins, Colorado. Politiet havde anholdt McKinney og Henderson kort tid efter, og fandt en blodig pistol samt ofrets sko og tegnebog i deres lastbil.
 
Henderson og McKinney havde forsøgt at overtale deres veninder til at give et alibi.

Kilder/referencer 
 Jude Sheerin (27 October 2018) "Matthew Shepard: The murder that changed America" bbc.com (Hentet 16/04/2020)
 Biography.com Editors (25 September 2015) "Matthew Shepard Biography" biography.com (Hentet 16/04/2020)

Personer der er blevet myrdet
Personer fra Wyoming
Walnut Whip

Walnut Whip er en britisk chokoladesnack ejet af Nestlé. Den består af en pisket, sød vaniljemix overtrukket af hvid chokolade, som giver en hvirvelformet kegleform, med en halv valnød på toppen.

Oprindelse 
Walnut Whip blev lanceret af Duncan's of Edinburgh og er dermed Nestlé Rowntree's ældste brand. Over en million valnødder, meststendels importeret fra Kina og Indien, bruges hver uge til fremstillingen af snacken ved Halifax i West Yorkshire. Nestlé hævder, at en Walnut Whip bliver spist i Storbritannien næsten hvert andet sekund.

Variationer 
Der har været adskillige smagsvarianter af Walnut Whip med bl.a. kaffe- og ahornsmag, men varianten med vaniljesmag er den eneste, der er stærkt udbredt. I den oprindelige variant var valnødden ikke på toppen, men i stedet inde i keglen på et tykt chokolade underlag. Senere kom en ekstra halv valnød ovenpå og efterfølgende blev valnødden indeni fjernet.

I populærkulturen 
Ken Livingstone er berømt for ved Sommer-OL 2012 i London at sige, at OL ville koste londonerne prisen på en Whalnut Whip.

Walnut Whip er desuden såkaldt rhyming slang for kip (slang for søvn), the snip (slang for vasektomi) eller 'trip' (i betydningen syretrip eller ecstasytrip).

Referencer 

Chokolade
Storbritannien
Nestlé
Bierwurst

Bierwurst (tysk: "ølpølse") er en pølse fra Tyskland. Den er en kogt, røget brühwurst, der oprindeligt stammer fra Bayern, med hvidløgssmag og mørk rød farve. Det er krydret med sorte peberkorn, paprika, og sennepsfrø.

Det er typisk solgt som sandwichfyld.

Bierwurst indeholder ikke øl. Navnet skyldes, at den bliver spist til øl.

Mad fra Tyskland
Pølser
John Christmas

John Christmas (3. februar 1799 i København – 3. november 1873 på St. Croix) var en dansk søofficer.

Biografi 
Han var født i København og stammede fra den engelske slægt Christmas af Devon i England og Waterford i Irland. Faren, kaptajn John Christmas (13. oktober 1757 – 6. januar 1822), bosatte sig i København i 1790. Moren var Johanne Maria Heinrich (26. august 1771 – 18. oktober 1808). 

I 1812 blev Christmas udnævnt til søkadet, erholdt 5 år senere Redningsmedaillen, blev 1820 sekondløjtnant, 1827 premierløjtnant, 1840 kaptajnløjtnant, 1852 kommandørkaptajn og afskedigedes efter egen begæring 1862 med kontreadmirals karakter. Af selvstændige kommandoer har Christmas haft følgende: 1843-45 chef for briggen Mercurius i Middelhavet og Vestindien, 1845 Ridder af Dannebrog, 1848 chef for fregatten Freia, senere fregatten Havfruen i Nordsø-eskadren, 1849 chef for fregatten Rota og Dannebrogsmand. 1859 sendtes han i en diplomatisk mission til Santo Domingo og udnævntes efter sin tilbagekomst til Kommandør af Dannebrog. 1871 konstitueredes han som guvernør for de vestindiske øer, hvor han ejede flere plantager. Christmas døde 3. november 1873 på plantagen Peters Rest på St. Croix og begravedes ved Christiansted.

Ægteskab 
Gift 14. maj 1823 med Malvina Benner (11. januar 1802 – 24. maj 1876) af Kokkedal i Nordsjælland. 

De fik sønnen Walter Christmas-Dirckinck-Holmfeld, som blev far til Walter Christmas 

Der findes et maleri af ham malet af C.A. Jensen 1828 (Frederiksborgmuseet).

Kilder 
 Carl With-Seidelin, "Christmas, John", i: C.F. Bricka (red.), Dansk Biografisk Lexikon, København: Gyldendal 1887-1905.

Admiraler fra Danmark
Danskere i 1800-tallet
Dansk Vestindiens guvernører
Personer fra København
Kommandører af 1. grad af Dannebrog
Personer i Dansk Biografisk Leksikon
Kirkegaard

Gården Kirkegaard ved Fløjstrup på Djursland var indtil 2018 en af Danmarks ældste slægtsgårde. Familien "Kirkegaard" kunne føre stamtræet tilbage til Niels Christensen der var fæstebonde i årene 1606-1637. Første registrerede fæstebonde var Jes Fowd i 1424. En anden Niels Christensen i slægten købte gården fri i 1863 og flyttede i 1873 bygningerne til den nuværende placering cirka en kilometer uden for Fløjstrup. Bygningerne fra 1873 brændte dog allerede i 1886.

De nuværende bygninger er fra 1886 og fremstår i store træk i orginal stand. Dog er der en nybygget løsdriftsstald ved siden af den gamle avlsgård. Den gamle kostald blev i 1886 bygget med et såkaldt romerdæk: Et hvælvet loft lavet af mursten holdt oppe af jerndragere og støbejernsstolper. Det er egnens ældste eksempel på denne type staldloft.

Kirkegaard var fæstegård sideløbende under godset Gammel Estrup og Virring Sogn. Dette har medført, at der er blevet ført regnskab for gårdens drift to steder. Det omfattende kildemateriale i kirkebøgerne i Virring såvel som i Gammel Estrups arkiver har gjort det muligt at krydsreferere begivenheder i gårdens historie. Historikeren Peter Bavnshøj, der sidenhen blev direktør for Dansk Landbrugsmuseum (som hører til på netop Gl. Estrup) har brugt dette kildemateriale til at skrive en bog med titlen Kirkegaard – Historien om en gård og dens beboere gennem 400 år.

Det var en tradition på gården, at hver anden førstefødte søn på gården fik navnet Niels. Gården var til sidst ejet i fællesskab af de tre brødre; Niels, Knud og Peder Kirkegaard.

Kirkegaards fæstere og ejere af Kirkegaardslægten 
 (1424) Jes Fowd
 (1606-1637) Niels Christensen
 (1664-1688) Søren Nielsen (søn af ovst.)
 (1697) Niels Sørensen (søn af ovst.)
 (1730-1752) Christen Niels Kirkegaard (søn af ovst.) & Kirsten Jensdatter (1752-1758)
 (1758-1799) Niels Christensen Kirkegaard (søn af ovst.)
 (1799-1837) Christen Nielsen Kirkegaard (søn af ovst.) & Maren Christensdatter (1837-1839)
 (1839-1878) Niels Christensen Kirkegaard (søn af ovst.) & Kirsten Pedersdatter (1878-1883)
 (1883-1916) Peder Ladefoged Jensen & Maren Nielsen (datter af ovst.)
 (1916-1959) Niels Kirkegaard Jensen (søn af ovst.) & Mette Kirstine Hviid Jensen, f. Sørensen
 (1959-1986/91) Aage Kirkegaard Jensen (søn af ovst.) & Dagny Jensen, f. Knudsen
 (1986/91-2004) Søren Kirkegaard Jensen (søn af ovst.)
 (2004-2018) Niels, Knud & Peder Kirkegaard (søskende til ovst.)

Referencer

Eksterne henvisninger 
 Slægtsgårdsforeningen om Kirkegaard (Udstillingskatalog fra år 2000)

Se også 
 Kirkegård
 Kierkegaard

Gårde i Danmark
Bygninger, konstruktioner og anlæg i Randers Kommune
Erik Appel

Erik Appel (2. november 1880 på Rødding Højskole – 5. marts 1964 i Emdrup) var en dansk højskolemand og politiker, far til Elin Høgsbro Appel.

Erik Appel var søn af højskolelærer, redaktør Mathias L. Appel (død 1916) og hustru Sofia f. Hansen (død 1929). Han blev student (privat dimit.) 1900, blev cand.mag. 1906, var elev og medhjælper på Askov Højskole 1906-07, lærer ved Grand View College i Des Moines, Iowa 1907-13, ved Roskilde Højskole 1913-20 og var forstander for Rødding Højskole 1920-26 og forpagter af Ellehus domæne 1926-51. Appel sad i Folketinget for Venstre 1939-1950.

Han var medlem af udvalget for dansk-amerikansk mission fra 1917, formand for Elektricitetsselskabet for Rødding og Omegn 1921-26, leder af Ellehus privatskole 1927-47; formand for planteavlsudvalget i Slogs Herred 1929-35, formand for Dansk Samfund i Øster Højst Sogn 1934-51, formand for Erhvervskontoret for tunghøre og døvblevne fra 1944, næstformand i bestyrelsen for Landsforeningen for Ordblinde 1946-51; æresmedlem af Foreningen af private Ordblindepædagoger 1950, medlem af bestyrelsen for Skibelund Efterskole fra 1952 og formand for Skibelundforeningen fra 1954. Ridder af Dannebrog.

Han blev gift 31. oktober 1907 med Herdis, f. 2. marts 1884 i København som datter af højesteretssagfører, justitsminister Svend Høgsbro og hustru Louise f. Raunsøe.

Litterære arbejder 
 Præsident Wilson (1919, i serien Folkets Førere)
 De Forenede Stater siden Borgerkrigen (1922, i Verdenshistorien siden 1866)
 En fri dansk Lærerskole (1945)
 Det tyske Mindretals Stilling i Riget gennem 25 Aar (1946)
 Sydslesvig, en tidsbetragtning (1950)
 Sofus Høgsbros folkelige og politiske Gerning (1953)
 Svend Høgsbros folkelige og politiske Gerning (1955)
 artikler i Højskolebladet, Dansk Udsyn, Tilskueren m.fl.

Se også 
Høgsbro-Appel-Dahlerup-familien

Kilder og eksterne henvisninger 
 Kraks Blå Bog 1957 

Riddere af Dannebrog
Skolefolk fra Danmark
Folkehøjskoleforstandere fra Danmark
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Tidligere folketingsmedlemmer fra Venstre
Erik
Faglitterære forfattere fra Danmark
Personer fra Sønderjylland (i Danmark)
Personer i Kraks Blå Bog (afdøde)
Dansksprogede forfattere fra Danmark
Johannes von Miquel

Dr. jur. Johannes Franz Miquel, fra 1897 von Miquel (født 19. februar 1828 i Neuenhaus, død 8. september 1901 i Frankfurt am Main) var en preussisk politiker og statsmand. Han var finansminister i Preussen fra 1890 til 1901. Fra 1865 til 1870 og fra 1876 til 1880 var han borgmester og overborgmester i Osnabrück og fra 1880 til 1890 overborgmester i Frankfurt am Main.

Han var manden bag Preussische Kleinbahngesetz (der var grundlaget for de sønderjyske småbaner, der efter genforeningen fik navnene Aabenraa Amts Jernbaner, Haderslev Amts Jernbaner og Amtsbanerne på Als.

Eksterne henvisninger 

Politikere fra Det Tyske Kejserrige
Politikere fra Preussen
Borgmestre fra Tyskland
Tyskere i 1800-tallet
Tidsskriftet Morgenrøde

Tidsskriftet Morgenrøde er et internettidsskrift for litteratur og litteraturkritik, essays anmeldelser og billedkunst. Tidsskriftet satser bl.a. på tekster med en personlig, kredsende og tænkende kant. Redaktionen beskriver selv Morgenrøde som et "tidsskrift, der bevæger sig i og omkring litteraturen og kunsten." Målet med tidsskriftet synes således at være en åben og åbnende formidling af litteratur og kunst vha. "en platform for de mange".

I første nummer (nummer nul), som udkom 15. januar 2010, indeholder således også bidrag af en del eksperimenterende forfattere og enkelte litterater, hvoraf bl.a. kan nævnes Glenn Christian, Chresten Forsom, Peter Højrup, Stefan Kjerkegaard, Maja Lucas, Sternberg, og Mikkel Thykier. Tidsskriftet udkommer løbende.

Tidsskriftet blev startet af Lars Arnfred Fynboe, Peder Frederik Jensen, Lars Bo Nørgaard og Peter-Clement Woetmann. Den nuværende redaktion (2011) består af Peder Frederik Jensen, Lars Bo Nørgaard, Peter-Clement Woetmann, Troels Emig og Heine Thorhauge Mathiasen.

Kilder

Eksterne links 
 [ Tidsskriftet Morgenrødes hjemmeside]

Tidsskrifter om litteratur
Nettidsskrifter fra Danmark
Falls Road

Falls Road (på engelsk oftest: the Falls Road) (fra irsk: Bóthar na bhFál, der betyder de levende hegns vej) er hovedvejen gennem det vestlige Belfast i Nordirland og går fra Divis Street i Belfasts centrum til Andersonstown i de vestlige forstæder. Hovedparten af beboerne i kvarteret langs vejen er katolikker og republikanere, og IRA have betydelig opbakning i kvarteret under den nordirske konflikt 1969-98.. Falls Road er adskilt fra det overvejende protestantiske nabokvarter omkring Shankill Road af barierer kaldet fredsmure.

Se også 
 Gaeltacht Quarter (Belfast)

Eksterne henvisninger 
 Fáilte Feirste Thiar 
 Féile an Phobail 
 Cultúrlann 
 Raidió Fáilte 107.1 FM 
 Falls Road i Rushlight Magazine
 Gaeltacht Quarter 

Veje i Storbritannien
Nordirlands geografi
Belfast
Metamorphosis (Papa Roach-album)

Metamorphosis er et album af det californiske rockband Papa Roach. Albummet er udgivet i 2009.

Trackliste 

 "Days of War"   1:25 
 "Change or Die"   3:19 
 "Hollywood Whore"   3:54 
 "I Almost Told You That I Loved You"   3:12 
 "Lifeline"   4:18 
 "Had Enough"   4:02 
 "Live This Down"   3:36 
 "March Out of the Darkness"   4:22 
 "Into the Light"   3:28 
 "Carry Me"   4:26 
 "Nights of Love"   5:16 
 "State of Emergency"   5:07 
 "Lifeline" (Live from Crüe Fest) 4:08  
 "She Loves Me Not"   3:45 
 "Broken Home"   3:48

Album fra USA
Album fra 2009